**ΤΕΧΝΙΚΕΣ ΠΡΟΔΙΑΓΡΑΦΕΣ**

**1) ΑΠΟΛΥΜΑΝΤΙΚΟ ΣΠΡΕΪ ΜΙΚΡΩΝ ΕΠΙΦΑΝΕΙΩΝ ΚΑΙ ΕΞΟΠΛΙΣΜΟΥ (ΜΕΘ,Χ/Ο, ΚΛΙΝΙΚΑ ΤΜΗΜΑΤΑ)**

* Να περιέχει σαν δραστικά απολυμαντικά συστατικά τις αλκοόλες σε συγκέντρωση ≥60% για καθαρισμό και απολύμανση επιφανειών και εξοπλισμού με ψεκασμό.
* Να μην περιέχει αλδεΰδες, φαινόλες και χλώριο για γρήγορη απολύμανση και καθαρισμό των επιφανειών με ψεκασμό.
* Να έχει ταχεία δράση με ευρύ αντιμικροβιακό φάσμα (βακτηριοκτόνο, μυκητοκτόνο, ιοκτόνο, φυματιοκτόνο και ανθεκτικών νοσοκομειακών στελεχών) και να αναφέρεται ο χρόνος επίτευξης της απολυμαντικής και καθαριστικής δράσης (το αργότερο 5 min).
* Να είναι υγρό διάλυμα έτοιμο προς χρήση σε συσκευασία έως 1 λίτρου με δωρεάν σύστημα ψεκασμού.
* Να είναι συμβατό με διάφορα υλικά επιφανειών, όπως ανοξείδωτες επιφάνειες, πλαστικά, εμαγιέ κ.λ.π. και να μην αφήνει στίγματα.
* Να είναι κατάλληλο για κλίνες, φορεία, τροχήλατα, μηχανήματα .
* Να είναι κατάλληλο και για μη επεμβατικό ιατροτεχνολογικό εξοπλισμό.
* Να μη χρειάζεται ξέβγαλμα και να μην αφήνει στίγματα.
* Να εξατμίζεται γρήγορα, χωρίς να αφήνει στίγματα.
* Να μην είναι τοξικό και διαβρωτικό
* Να έχει άδεια ΕΜΧΠ και έγκριση από τον Ε.Ο.Φ. και να φέρει σήμανση CE
* Να κατατεθούν οδηγίες χρήσης στα Ελληνικά και το πρωτότυπο ξενόγλωσσο φυλλάδιο (prospectus) με τη μετάφραση στα Ελληνικά.

**2) ΣΥΣΤΗΜΑ ΣΥΛΛΟΓΗΣ ΒΛΑΣΤΟΚΥΤΤΑΡΩΝ**

Σύστημα συλλογής βλαστοκυττάρων από λιπώδη ιστό για την αντιμετώπιση του πόνου της οστεοαρθρίτιδας σταδίου 1 εως 3 μέσω έγχυσης αναγεννητικών κυττάρων. Το σύστημα αποτελείται από ένα σωληνίσκο διήθησης blunt 17G για έγχυση αναισθητικού υγρού και μια κάνουλα αμβλείας αναρρόφησης 13G και σύριγγα κενού 20ml για την συλλογή του λιπώδους ιστού από την κοιλιακή χώρα. Διαθέτει δυο σύριγγες 60ml, τέσσερις σύριγγες 10ml κατάλληλες για την μεταφορά των αναγεννητικών κυττάρων από την συσκευή, τρείς σύριγγες 1 ml για την τοποθέτηση των αναγεννητικών κυττάρων στις αρθρώσεις και δυο συνδετικά συριγγών. Διαθέτει ειδική συσκευή (με σύστημα κλειστού βρόγχου) καθαρισμού του λίπους (χωρητικότητας 240ml) και τμηματοποίησης των βλαστοκυττάρων με εσωτερικά ειδικά φίλτρα και σφαιρίδια ανοξείδωτου χάλυβα. Για το παρόν σύστημα υπάρχουν επιστημονικές μελέτες.

Η μειοδότρια εταιρεία είναι υποχρεωμένη να παραχωρεί υπάλληλο κατά τη διάρκεια της επέμβασης, για την ασφαλή χρήση του υλικού.